Bravia Chaimite
Bravia Chaimite – Portugalijos gamybos šarvuotis, kurį gamino Portugalijos kompanija „Bravia“. Šiuos šarvuočius Portugalijos ginkluotosios pajėgos naudojo kolonijiniuose karuose (1967–1974 m.) Angoloje, Mozambike ir Portugalijos Gvinėjoje. Tada ginkluotėje buvo du Chaimite variantai: VBTP V-200 – šarvuotasis transporteris (port. Viatura Blindada de Transporte de Pessoal). Įgula vairuotojas, perveža 10 kareivių. Ginkluotas .50 Browning sunkiuoju kulkosvaidžiu. VBPM V-600 – minosvaidžio transporteris (port. Viatura Blindada Porta Morteiro). Įgula 4 kariai, ginkluotas .30 kalibro M1919 Browning kulkosvaidžiu ir 81 mm minosvaidžiu. Abu variantai turėjo 155 AG dyzelį su automatine pavarų dėže. Didžiausias greitis – 99 km/val. Šarvai atlaiko 7,62 mm NATO kalibro kulkas. Dabar Chaimite palaipsniui išimami iš Portugalijos armijos ginkluotės ir keičiami austriškais šarvuočiais Pandur II 8x8.